# Partit Comunista Portuguès

El Partit Comunista Portuguès, (Partido Comunista Português pron. AFI [pɐɾ'tiðu kumu'niʃtɐ puɾtu'ɣeʃ]), o PCP, és un partit polític comunista de Portugal.
És un dels partits polítics més antics i amb més història dels que encara avui existeixen i continuen actius. Té diputats a l'Assemblea de la República portuguesa i al Parlament Europeu, on està integrat al grup GUE-NGL. L'actual líder és Paulo Raimundo.

## Història

El PCP va ser fundat el 1921 com a Secció Portuguesa de la Internacional Comunista (Comintern). Il·legalitzat a les acaballes dels anys 20, el PCP va tenir un papel fonamental a l'oposició al règim dictatorial, l'Estat Nou, conduït per António de Oliveira Salazar (1933-1968) i per Marcelo Caetano (1968-1974). Aleshores, el PCP era el partit (llavors clandestí) més organitzat i més fort dels opositors. Va ser suprimit constantment per la policia política, la PIDE, que va obligar els seus membres a viure a la clandestinitat, sota l'amenaça de presó, tortura o assassinat. Després de la Revolució dels Clavells, el 25 d'abril del 1974, els trenta-sis membres del Comité Central, entre tots, ja havien complert més de tres-cents anys de presó.
Després de la dictadura, el PCP es va convertir en una de les principals forces polítiques del nou règim (ja democràtic), principalment entre la classe treballadora, i continua sent popular en amplis sectors de la societat portuguesa, principalment a les zones rurals de l'Alentejo i del Ribatejo, i a zones industrials com Lisboa i Setúbal, on governa alguns municipis.
El PCP publica el periòdic setmanal Avante!, fundat el 1931, i la revista bimestral O Militante.
Des del 1986, el PCP forma part de la Coalició Democràtica Unitària Coligção Democrática Unitária, CDU), amb el Partit Ecologista "Els Verds" (Partido Ecologista "Os Verdes", PEV) i la Intervenció Democràtica (Intervenção Democràtica, ID).
El congrés més recent, el dissetè, de novembre de 2005, va elegir Jerónimo de Sousa, un antic treballador metal·lúrgic, com a secretari general.
A les eleccions legislatives portugueses del 20 de febrer de 2005, el PCP va obtenir el 7,60% dels vots (430.000) i 12 diputats (entre 230); el PEV, 2.
A les eleccions municipals de 2005, el PCP va recuperar 7 ajuntaments; en té 32 (de 308), la majoria dels quals a l'Alentejo i a Setúbal, i manté algunes assemblees municipals. L'administració local del PCP es preocupa bàsicament per impedir la privatització de l'aigua, pel finançament de la cultura i de l'educació, per facilitar l'acès a l'esport, per la salut, per promoure la democràcia participativa i per prevenir la corrupció. La presència dels verds a la coalició manté també l'ull viu amb els afers de l'ambient, como ara el reciclatge i el tractament de les aigüeas.
El treball del PCP segueix ara el programa "Democràcia avançada al llindar del segle XXI", que tracta: descriminalització de l'avortament, drets dels treballadors, augment dels costos dels Serveis de Salut i d'Educació, baixos salaris i pensions, imperialisme i guerra, solidaritat amb altres països, com l'Iraq, l'Afganistan, Palestina, Cuba i el País Basc.
El PCP té dos diputats (Ilda Figueiredo i Pedro Guerreiro) al Parlament Europeu, després d'arribar als 9,2% dels vots el 2004. Formen part de l'Esquerra Unitària Europea - Esquerra Verda Nórdica.
El PCP té una editorial, Edições Avante!, que publica i ven llibres relacionats amb el partit o amb el marxisme.
Tots els anys, el primer cap de setmana de setembre, el PCP organitza la Festa do Avante! a Amora, municipi del Seixal.

## Resultats electorals
### Eleccions generals

| Data | Vots | % | +/- | Diputats | +/- | Candidat | Aliança |
| 1975 | 711.935 | 12,46 (3r) | Nou | 30 / 250 | Nou | Álvaro Cunhal | - |
| 1976 | 788.830 | 14,39 (4t) | 1,93 | 40 / 263 | 10 | Álvaro Cunhal | - |
| 1979 | 1.129.322 | 18,80 (3r) | 4,41 | 44 / 250 | 4 | Álvaro Cunhal | APU |
| 1980 | 1.009.505 | 16,75 (3r) | 2,05 | 39 / 250 | 5 | Álvaro Cunhal | APU |
| 1983 | 1.031.609 | 18,07 (3r) | 1,32 | 41 / 250 | 2 | Álvaro Cunhal | APU |
| 1985 | 898.281 | 15,49(4t) | 2,58 | 35 / 250 | 6 | Álvaro Cunhal | APU |
| 1987 | 689.137 | 12,14 (3r) | 3,35 | 29 / 250 | 6 | Álvaro Cunhal | CDU |
| 1991 | 504.583 | 8,80 (3r) | 3,34 | 15 / 230 | 14 | Álvaro Cunhal | CDU |
| 1995 | 506.157 | 8,57 (4t) | 0,23 | 13 / 230 | 2 | Carlos Carvalhas | CDU |
| 1999 | 487.058 | 8,99 (3r) | 0,42 | 15 / 230 | 2 | Carlos Carvalhas | CDU |
| 2002 | 379.870 | 6,94 (4t) | 2,05 | 10 / 230 | 5 | Carlos Carvalhas | CDU |
| 2005 | 433.369 | 7,54 (3r) | 1,40 | 12 / 230 | 2 | Jerónimo de Sousa | CDU |
| 2009 | 446.994 | 7,86 (5è) | 0,32 | 13 / 230 | 1 | Jerónimo de Sousa | CDU |
| 2011 | 441.147 | 7,90 (4t) | 0,04 | 14 / 230 | 1 | Jerónimo de Sousa | CDU |
| 2015 | 445.980 | 8,25 (4t) | 0,35 | 15 / 230 | 1 | Jerónimo de Sousa | CDU |
| 2019 | 332.473 | 6,33 (4t) | 1,92 | 10 / 230 | 5 | Jerónimo de Sousa | CDU |
| 2022 | 242.478 | 4,29 (6è) | 2,04 | 6 / 230 | 4 | Jerónimo de Sousa | CDU |
| 2024 | 205,551 | 3.2 | 1,09 | 4 / 230 | 2 | Paulo Raimundo | CDU |

### Eleccions presidencials

Resultats :
| Any | Candidat | Vots | % | Escollit |
| 1976 | Octávio Rodrigues Pato | 365,344 | 7,6 / 100 | Derrota |
| 1980 | Carlos Alfredo de Brito | retirat | - | Derrota |
| 1986 | Francisco Salgado Zenha | 1.185.867 | 20,6 / 100 | Derrota |
| 1991 | Carlos Carvalhas | 635.867 | 12,9 / 100 | Derrota |
| 1996 | Jerónimo de Sousa | retirat | - | Derrota |
| 2001 | António Simões de Abreu | 221.886 | 5,1 / 100 | Derrota |
| 2006 | Jerónimo de Sousa | 466.428 | 8,6 / 100 | Derrota |
| 2011 | Francisco Lopes | 300.840 | 6,7 / 100 | Derrota |
| 2016 | Edgar Silva | 182.905 | 4 / 100 | Derrota |
| 2021 | João Ferreira | 180.473 | 4,3 / 100 | Derrota |
Notes:
* Al 1980, Carlos Brito es va retirar en favor de Ramalho Eanes.
* Al 1986, en la segona ronda, el PCP va recolzar a Mário Soares.
* Al 1996, Jerónimo de Sousa es va retirar en favor de Jorge Sampaio.

### Eleccions europees

| Data | Vots | % | +/- | Diputats | +/- |
| 1987 | 646.640 | 11,81 (4t) | Nou | 3 / 24 | Nou |
| 1989 | 594.961 | 14,88 (3r) | 3,07 | 4 / 24 | 1 |
| 1994 | 339.283 | 11,22 (4t) | 3,66 | 3 / 25 | 1 |
| 1999 | 358.404 | 10,65 (3r) | 0,57 | 2 / 25 | 1 |
| 2004 | 308.858 | 9,47 (3r) | 1,18 | 2 / 24 | = |
| 2009 | 379.787 | 10,64 (4t) | 1,17 | 2 / 22 | = |
| 2014 | 416.151 | 12,7 (3r) | 2,06 | 3 / 21 | 1 |
| 2019 | 228.156 | 6,88 (4t) | 5,82 | 2 / 21 | 1 |
| 2024 | 162,734 | 4.12 (6è) | 2.76 | 1 / 21 | 1 |

## Líders

| Període | Secretari general | Secretari general |
| 1921-1929 | | José Carlos Rates |
| 1929-1942 | | Bento Gonçalves |
| 1942-1961 | Vacant | Vacant |
| 1961-1992 | | Álvaro Cunhal |
| 1992-2004 | | Carlos Carvalhas |
| 2004-2022 | | Jerónimo de Sousa |
| 2022-Actualitat | | Paulo Raimundo |

## Referències

* ↑ «Secretário-Geral do PCP» (en portuguès). [Consulta: 1r gener 2022].

## Enllaços externs

* Pàgina oficial del PCP Arxivat 2006-10-12 a Wayback Machine.
* Jornal Avante! - Òrgan oficial del PCP